Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US) in 15. člena Statuta Občine Kidričevo (Uradno glasilo slovenskih občin, št. 62/16 in 16/18) je Občinski svet Občine Kidričevo, na \_\_\_\_\_. redni seji, dne \_\_\_\_\_\_\_\_\_\_, sprejel

**P R A V I L N I K**

**o dodeljevanju finančnih sredstev iz občinskega proračuna za pospeševanje razvoja malega gospodarstva v Občini Kidričevo**

**[I. SPLOŠNE DOLOČBE](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "I.%C2%A0SPLO%C5%A0NE%C2%A0DOLO%C4%8CBE)**

**[1. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "1.%C2%A0%C4%8Dlen)**

S tem pravilnikom se določajo nameni, ukrepi, pogoji in upravičenci ter postopek dodeljevanja pomoči iz proračunskih sredstev Občine Kidričevo, za pospeševanje razvoja malega gospodarstva v Občini Kidričevo.

**[2. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "2.%C2%A0%C4%8Dlen)**

Sredstva za ukrepe iz tega pravilnika se zagotavljajo iz občinskega proračuna, njihovo višino pa določi občinski svet z odlokom o proračunu za tekoče leto.

Pomoči na podlagi tega pravilnika, se dodeljujejo v obliki dotacij, skladno z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (Uradni list Evropske unije, z dne 15.12.2023) (v nadaljnjem besedilu: Uredba Komisije (EU) št. 2023/2831).

**[II. UPRAVIČENCI](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "II.%C2%A0UPRAVI%C4%8CENCI)**

**[3. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "3.%C2%A0%C4%8Dlen)**

Upravičenci do sredstev za pospeševanje razvoja malega gospodarstva so:

* gospodarske družbe, ki se po zakonu, ki ureja gospodarske družbe, razvrščajo na mikro in majhne družbe,
* fizične osebe, ki imajo status samostojnega podjetnika posameznika.

Kot upravičenci za dodelitev finančne spodbude so lahko opredeljeni tudi drugi prejemniki sredstev, če so posebej navedeni v okviru posameznega ukrepa.

Sedež upravičenca ali kraj investicije morata biti na območju Občine Kidričevo.

Za opredelitev velikosti podjetja se upoštevajo določila iz Priloge I Uredbe komisije (ES) št. 800/2008, z dne 6. 8. 2008.

**[4. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "4.%C2%A0%C4%8Dlen)**

Do pomoči de minimis niso upravičena podjetja iz sektorjev:

* iz sektorja primarne proizvodnje ribiških proizvodov in proizvodov akvakulture, opredeljene v členu 5, točki (a) in (b), Uredne (EU) št. 1379/2013;
* iz sektorja predelave in trženje ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg;
* iz sektorja primarne proizvodnje kmetijskih proizvodov iz seznama I k Pogodbi o ustanovitvi Evropske skupnosti;
* iz sektorja predelave in trženja kmetijskih proizvodov iz seznama v Prilogi I k Pogodbi v naslednji primerih:

1. če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg,
2. če je pomoč pogojena s tem, da se delno ali v celoti prenese na primarne proizvajalce;

* ki nimajo poravnanih finančnih obveznosti do Občine Kidričevo,
* ki nimajo plačanih prispevkov in poravnanih obveznosti do delavcev,
* ki nimajo poravnanih finančnih obveznosti do države,
* ki nimajo poravnanih vseh obveznosti zaradi sklepa Komisije o razglasitvi pomoči za nezakonito in nezdružljivo z notranjim trgom.

**[5. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "5.%C2%A0%C4%8Dlen)**

Pomoč po tem pravilniku ne sme biti:

* namenjena izvozu oziroma z izvozom povezane dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo;
* pogojena s prednostno rabo domačih proizvodov pred uvoženimi.

Če podjetje opravlja dejavnost v sektorjih, ki so po tem pravilniku izključeni in v sektorjih, ki niso izključeni, se de minimis pomoč lahko dodeli, če je zagotovljeno ločeno računovodstvo med stroški. Enako velja za podjetja v sektorjih za katere se uporabljajo nižje zgornje meje de minimis.

**[III. ZGORNJA MEJA IN AKUMULACIJA POMOČI](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "III.%C2%A0ZGORNJA%C2%A0MEJA%C2%A0IN%C2%A0AKUMULACIJA%C2%A0POMO%C4%8CI)**

**[6. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "6.%C2%A0%C4%8Dlen)**

Skupni znesek pomoči, dodeljen enotnemu podjetju, na podlagi pravil de minimis, ne sme presegati 300.000,00 EUR v obdobju zadnjih treh let, ne glede na obliko ali namen, ki se dodeli enotnemu podjetju s strani države članice.

**[7. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "7.%C2%A0%C4%8Dlen)**

Enotno podjetje pomeni vsa podjetja, ki so med seboj najmanj v enem od naslednjih razmerij:

1. podjetje ima večino glasovalnih pravic delničarjev ali družbenikov drugega podjetja;
2. podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;
3. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;
4. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk (a) do (d) prvega odstavka tega člena preko enega ali več drugih podjetij, prav tako veljajo za enotno podjetje.

**[8. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "8.%C2%A0%C4%8Dlen)**

Pomoč de minimis se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.

Pomoč de minimis, dodeljena v skladu z Uredbo Komisije (EU) št. 2023/2831, se lahko kumulira s pomočjo de minimis, dodeljeno v skladu z Uredbo Komisije (EU) št. 1408/2013 in (EU) št. 717/2014 do ustrezne zgornje meje 300.000 EUR

Pomoč de minimis, dodeljena v skladu z Uredbo Komisije (EU) št. 2023/2831 se lahko kumulira s pomočjo de minimis, dodeljeno v skladu z Uredbo Komisije (EU) št. 2023/2832.

Prejemnika pomoči se pisno obvesti o predvidenem znesku pomoči ter da je pomoč dodeljena po pravilu de minimis v skladu z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (Uradni list Evropske unije, z dne 15. 12. 2023).

Občina Kidričevo bo evidence o individualni pomoči de minimis hranila 10 let od datuma dodelitve pomoči.

**[9. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "9.%C2%A0%C4%8Dlen)**

Upravičenci morajo pred dodelitvijo sredstev podati pisno izjavo o:

* vseh drugih pomočeh de minimis, ki jih je podjetje prejelo na podlagi te ali drugih uredb de minimis v zadnjem triletnem obdobju,
* drugih že prejetih (ali zaprošenih) pomočeh za iste upravičene stroške,

in zagotovilo, da z dodeljenim zneskom pomoči »de minimis«, ne bo presežena zgornja meja de minimis pomoči ter intenzivnosti pomoči po drugih predpisih.

**[IV. UKREPI POMOČI](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "IV.%C2%A0UKREPI%C2%A0POMO%C4%8CI)**

**[10. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "10.%C2%A0%C4%8Dlen)**

Ukrepi pospeševanja razvoja malega gospodarstva v Občini Kidričevo so:

1. sofinanciranje materialnih in nematerialnih investicij,

2. sofinanciranje samozaposlovanja in odpiranja novih delovnih mest,

3. sofinanciranje stroškov promocije,

4. sofinanciranje usposabljanja in izobraževanja podjetnikov in zaposlenih v podjetjih.

**[1. Sofinanciranje materialnih in nematerialnih investicij](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "1.%C2%A0Sofinanciranje%C2%A0nalo%C5%BEb%C2%A0v%C2%A0malo%C2%A0gospodarstvo)**

**[11. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "11.%C2%A0%C4%8Dlen)**

|  |
| --- |
| Namen pomoči je pospešitev nastajanja podjetij iz 3. člena tega pravilnika in zagotavljanje pogojev za njihovo hitrejšo rast s sofinanciranjem materialnih in nematerialnih investicij. |
| Upravičeni stroški za materialne investicije na območju občine so: |
| * stroški nakupa, urejanja in opremljanja zemljišč na območju občine, |
| * stroški izdelave investicijskih programov in pridobivanja projektne dokumentacije za gradnjo poslovnih prostorov, |
| * stroški nakupa, gradnje ali preureditve poslovnih prostorov, |
| * stroški osnovnih sredstev namenjenih posodobitvi dejavnosti. |
| Upravičeni stroški za nematerialne investicije so: |
| * stroški nakupa patentov, licenc, know-how ali nepatentiranega tehničnega znanja ter programske opreme. |
| Upravičenci do pomoči so podjetja iz 3. člena tega pravilnika, ki investirajo v razvoj in razširitev dejavnosti, in podjetja, ki nimajo sedeža v občini, vendar investirajo v dejavnost na območju občine. |
| Prejemnik pomoči mora zagotoviti vsaj 50% lastnih sredstev za kritje stroškov posamezne investicije. Materialna in/ali nematerialna investicija mora ostati v lasti upravičenca najmanj 3 leta. |

**[2. Sofinanciranje samozaposlovanja in odpiranja novih delovnih mest](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "2.%C2%A0Nepovratna%C2%A0sredstva%C2%A0za%C2%A0odpiranje%C2%A0novih%C2%A0delovnih%C2%A0mest)**

**[12. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "13.%C2%A0%C4%8Dlen)**

|  |
| --- |
| Namen pomoči je povečanje števila zaposlenih in ustvarjanje novih delovnih mest ter zmanjševanje brezposelnosti. |
| Upravičeni stroški so: |
| * stroški za realizacijo samozaposlitve v višini do 1 oziroma 5 minimalnih mesečnih plač, |
| * stroški za odpiranje novega delovnega mesta v višini do 5 minimalnih mesečnih plač. |
| Upravičenci do pomoči v primeru samozaposlitve so fizične osebe, ki imajo stalno prebivališče na območju občine ali registrirano dejavnost na podlagi Zakona o gospodarskih družbah, če jim taka dejavnost pomeni edini in glavni poklic in je tudi poslovni sedež na območju občine, in sicer do 5 minimalnih mesečnih plač za primer samozaposlitve brezposelne osebe, ki je bila najmanj 6 mesecev prijavljena na Zavodu Republike Slovenije za zaposlovanje kot aktivni iskalec zaposlitve in do 5 minimalnih mesečnih plač za primer samozaposlitve predhodno zaposlene osebe. |
| Upravičenci do pomoči v primeru odpiranja novih delovnih mest so podjetja iz 3. člena tega pravilnika in podjetja, ki imajo poslovni sedež izven občine, če imajo na območju občine poslovni prostor in zaposlujejo za namen opravljanja dejavnosti v poslovnem prostoru na območju občine. Do sredstev je podjetje upravičeno v primeru zaposlitve osebe, ki ima stalno bivališče na območju občine in v kolikor nova zaposlitev pomeni povečanje skupnega števila zaposlenih nad najvišjim stanjem v preteklem letu brez upoštevanja upokojitev. |
| Vsaka sofinancirana zaposlitev mora trajati najmanj 3 leta. |

**[3. Sofinanciranje stroškov promocije](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "3.%C2%A0Promocijske%C2%A0aktivnosti%C2%A0na%C2%A0podro%C4%8Dju%C2%A0malega%C2%A0gospodarstva)**

**[13. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "14.%C2%A0%C4%8Dlen)**

|  |
| --- |
| Namen sofinanciranja stroškov promocije je spodbuditi sodelovanje podjetnikov in obrtnikov na strokovnih sejmih in razstavah doma in v tujini in na ta način promovirati razvoj novih proizvodov in storitev. |
| Upravičeni stroški so: |
| * najetje, postavitev in delovanje stojnice na določenem strokovnem sejmu ali razstavi doma ali v tujini. |
| Upravičenci do pomoči so podjetja iz 3. člena tega pravilnika. |
| Prejemnik pomoči mora zagotoviti vsaj 50 % lastnih sredstev. |

**[4. Sofinanciranje usposabljanja in izobraževanja podjetnikov in zaposlenih v podjetjih](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "4.%C2%A0Spodbujanje%C2%A0sobodajalstva)**

**[14. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "15.%C2%A0%C4%8Dlen)**

|  |
| --- |
| Namen pomoči je spodbujanje pridobivanja znanja in kompetenc podjetnikov ter zaposlenih na vseh področjih in s tem spodbujanje inovativnosti in konkurenčnosti podjetij. |
| Upravičeni stroški so: |
| * stroški inštruktorja, |
| * stroški svetovanja v povezavi s projektom usposabljanja, |
| * potni stroški inštruktorjev in tistih, ki se usposabljajo, |
| * stroški aktivnosti, ki promovirajo podjetništvo, inovativnost in/ali odličnost poslovanja. |
|  |
| Za usposabljanje ne šteje izobraževanje za pridobitev stopnje izobrazbe. |
| Upravičenci do pomoči so podjetja iz 3. člena tega pravilnika, ki imajo izdelan letni program usposabljanja in izobraževanja zaposlenih delavcev, ki vsebuje vrste programov, število udeležencev in predvidene stroške ter izvajalce programov. |
| Prejemnik pomoči mora zagotoviti vsaj 50 % lastnih sredstev. |

**[V. POSTOPEK DODELJEVANJA SREDSTEV](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "V.%C2%A0POSTOPEK%C2%A0DODELJEVANJA%C2%A0SREDSTEV)**

**[15. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "16.%C2%A0%C4%8Dlen)**

Proračunska sredstva za izvedbo ukrepov se dodeljujejo na podlagi javnega razpisa, objavljenega na spletni strani Občine Kidričevo, skladno s pogoji in po postopku, določenem v veljavnih predpisih. Merila in kriteriji za dodeljevanje pomoči de minimis po tem pravilniku, se podrobneje določijo v javnem razpisu.

Javni razpis se lahko objavi za vse ali posamezne ukrepe, določene v tem pravilniku.

**[16. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "17.%C2%A0%C4%8Dlen)**

Postopek za dodelitev finančnih sredstev vodi odbor za gospodarstvo.

Naloge odbora za gospodarstvo so:

* priprava vsebine javnega razpisa in razpisne dokumentacije vključno s predlogom višine sredstev za posamezne ukrepe v skladu z razpoložljivimi proračunskimi sredstvi za vse ukrepe;
* pregled in obravnava prispelih vlog;
* priprava predloga razdelitve sredstev;
* priprava predloga prerazporeditve sredstev med posameznimi ukrepi znotraj razpisane višine sredstev.

**[17. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "18.%C2%A0%C4%8Dlen)**

O dodelitvi sredstev po tem pravilniku odloči občinska uprava na podlagi predloga razdelitve sredstev.

Medsebojne obveznosti med Občino Kidričevo in prejemnikom sredstev se uredijo s pogodbo. Pomoč se šteje za dodeljeno (datum dodelitve pomoči) z dnem sklenitve pogodbe med občino in upravičencem.

Občinska uprava in odbor za gospodarstvo imata pravico preverjati namensko porabo pridobljenih sredstev. V primeru, da se ugotovi, da sredstva niso bila porabljena za namen, za katerega so bila dodeljena ali da so bila dodeljena na podlagi neresničnih podatkov, ali da prejemnik krši druga določila pravilnika, je Občina Kidričevo upravičena zahtevati vračilo dodeljenih sredstev v enkratnem znesku. Prejemnik mora vrniti sredstva od dneva nakazila dalje s pripadajočimi zakonsko določenimi zamudnimi obrestmi. Prejemnik v tem primeru nima pravice kandidirati za sredstva v nadaljnjih treh letih.

**[VI. KONČNE DOLOČBE](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "VI.%C2%A0KON%C4%8CNE%C2%A0DOLO%C4%8CBE)**

**[18. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "19.%C2%A0%C4%8Dlen)**

Ta pravilnik začne veljati naslednji dan po objavi v Uradnem glasilu slovenskih občin.

**[19. člen](https://zakonodaja.ulinfotok.si/glasilo-uradni-list-rs/vsebina/2024-01-1481/pravilnik-o-dodeljevanju-financnih-sredstev-iz-obcinskega-proracuna-za-pospesevanje-razvoja-malega-gospodarstva-v-obcini-velike-lasce/" \l "20.%C2%A0%C4%8Dlen)**

Z dnem uveljavitve tega pravilnika, preneha veljati Pravilnik o dodeljevanju finančnih pomoči za pospeševanje razvoja malega gospodarstva v Občini Kidričevo (Uradno glasilo slovenskih občin, št. 47/15).

Številka: 007-9/2023-4

Datum:

Občina Kidričevo,

župan Anton LESKOVAR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazložitev:**

**Razlogi za obravnavo in sprejem:**

Z uveljavitvijo nove Uredbe Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis je potrebno novelirati obstoječi pravilnik, saj je upošteval uredbo komisije, ki je bila veljavna do konca leta 2023. Odbor za gospodarstvo je pregledal obstoječe ukrepe in predlagal sprejem novega pravilnika, v katerem se ohranjajo vsi ukrepi, ki so se izvajali v preteklih letih. Odbor je hkrati predlagal spremembe v določilih in izvedbi javnega razpisa.

**Finančne posledice:**

Višino sredstev za spodbujanje razvoja malega gospodarstva se vsako leto določi v proračunu občine. Po objavi javnega razpisa se sredstva dodelijo v skupni vrednosti, ki je določena v proračunu.

Glede na navedeno predlagam Občinskemu svetu Občine Kidričevo v obravnavo in sprejem Pravilnik o dodeljevanju finančnih sredstev iz občinskega proračuna za pospeševanje razvoja malega gospodarstva v Občini Kidričevo.

Občina Kidričevo,

župan Anton LESKOVAR