*PREDLOG*

Na podlagi 129.člena v navezavi z 125. členom Zakona o urejanju prostora (ZUreP-3; Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694) in [109/24](https://www.uradni-list.si/glasilo-uradni-list-rs/vsebina/2024-01-3541)) in 15. člena Statuta Občine Kidričevo (Uradno glasilo slovenskih občin, št. 62/2016, 16/2018) je Občinski svet Občine Kidričevo, na \_\_redni seji, dne \_\_.\_\_. 2025, sprejel

**ODLOK**

**o spremembah in dopolnitvah št. 2 Občinskega podrobnega prostorskega načrta za EUP PL76 – širitev gramoznice Pleterje (kratki postopek)**

(predmet odloka)

(1) S tem odlokom se sprejme spremembe in dopolnitve št. 2 Občinskega podrobnega prostorskega načrta za EUP PL76 – širitev gramoznice Pleterje (v nadaljnjem besedilu: SD OPPN PL76-2), ki jih je izdelal ZUM urbanizem, planiranje, projektiranje d.o.o., pod št. naloge 25009.

(2) SD OPPN PL76-2 so izvedene po kratkem postopku sprememb in dopolnitev občinskega podrobnega prostorskega načrta.

(3) SD OPPN PL76-2 so v prostorskem informacijskem sistemu objavljene pod identifikacijsko številko: 5638.

(vsebina odloka)

(1) Besedilo tretjega odstavka 4. člena se spremeni tako, da se glasi: »OPPN je predviden na zemljiščih s parc. št.:

* 399/26, 399/27, 399/28, 399/29, 399/30, 399/31, 399/32, 399/33, 399/34, 399/35, 401/20, 401/21, 401/22, 401/23, 401/24, 401/25, 401/26, 401/27, 401/28, 401/30, 401/55, 401/57, 903, 904/7 in 1649, vse k.o. Pleterje (427);
* 696/2 in 701/3, vse k.o. Cirkovce (430).«

(2) Za 16. členom se doda nov 16.a člen, ki se glasi: »(varstvo gozda)

(1) V času izkoriščanja mineralne surovine ni dovoljeno posegati v gozd izven samega območja gramoznice. Prepovedano je vsako zasipavanje in odlaganje materiala v gozdove in odstranjevanje zarasti.

(2) Ves čas izkoriščanja je potrebno zagotoviti dostop na sosednja gozdna zemljišča.

(3) Investitor je dolžan zagotoviti takšno omrežje gozdnih prometnic, da ves čas izkoriščanja niso poslabšani pogoji gozdne proizvodnje.

(4) Pri poseku in spravilu lesa je potrebno upoštevati predpise s področja sečnje in varstva pred požarom v naravnem okolju.

(5) Drevje je dopustno posekati šele po začetku izkoriščanja mineralne surovine.

(6) Pred začetkom izkoriščanja posameznega dela gramoznice je potrebno obvestiti Zavod za gozdove Slovenije – Krajevno enoto Ptuj, da drevje za krčitev označi in posek evidentira krajevno pristojni delavec.

(7) V rudarskem projektu za izvedbo je potrebno obdelati sanacijo in rekultivacijo gozdnih površin. Ta mora biti rokovno zavezujoč in mora podrobno določiti način ogozditve (izvedba brežin, talna podlaga, humus, drevesne vrste, varstvo, gojenje, deponije zemlje in humusa).

(8) Na rudarski projekt za izvedbo je potrebno pridobiti soglasje Zavoda za gozdove Slovenije. Pri izvedbi sanacije in rekultivacije gozdnih površin je potrebno zagotoviti strokovni nadzor Zavoda za gozdove Slovenije.«

(vpogled v SD OPPN)

SD OPPN PL76-2 se hranijo in so dostopne javnosti v prostorih Občine Kidričevo.

(nadzor)

Nadzor nad izvajanjem tega odloka izvajajo pristojne inšpekcijske službe.

(uveljavitev)

Ta odlok začne veljati osmi dan po objavi v Uradnem glasilu slovenskih občin.

|  |  |
| --- | --- |
| Št.3500-9/2025 | Župan Občine Kidričevo |
| Kidričevo, dne\_ | Anton Leskovar |

**Obrazložitev**

**Pravni temelj**

Za sprejem usklajenega predloga Odloka o spremembah in dopolnitvah št. 2 Občinskega podrobnega prostorskega načrta za EUP PL76 – širitev gramoznice Pleterje (kratki postopek) predstavlja pravno podlago naslednji predpis:

* Zakon o urejanju prostora (ZUreP-3; Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694) in [109/24](https://www.uradni-list.si/glasilo-uradni-list-rs/vsebina/2024-01-3541))

Kratek postopek sprememb in dopolnitev OPPN se izvede, če gre za take spremembe in dopolnitve, ki ne pomenijo načrtovanja novih prostorskih ureditev oziroma določanja nove izvedbene regulacije prostora. Kratek postopek sprememb in dopolnitev OPPN se izvede tudi, če so te potrebne zaradi odprave očitnih pisnih, računskih in tehničnih napak v besedilnem ali grafičnem delu OPPN, ki so nastale med postopkom in so razvidne iz spisne dokumentacije;

**Razlogi in cilji, zaradi katerih je akt potreben**

S sprejemom Odloka o spremembah in dopolnitvah št. 2 Občinskega podrobnega prostorskega načrta za EUP PL76 – širitev gramoznice Pleterje (kratki postopek) se dopolni manjkajoča zemljišča v tekstualnem delu OPPN in dopolni izostal člena Odloka glede varstva gozdov.

Pri navajanju zemljišč v tretjem odstavku 4. člena Odloka so bili pomotoma izpuščeni deli zemljišč na severnem delu območja OPPN, kot ga določajo tehnične in grafične sestavine OPPN.

Občina Kidričevo je 11. 5. 2023 sprejela Odlok o občinskem podrobnem prostorskem načrtu za EUP PL76 – širitev gramoznice Pleterje (Uradno glasilo slovenskih občin, št. 30/23). Pri sprejemanju Sklepa je v Odloku zaradi tehnične napake izostal 16. člen - varstvo gozda, ki je sicer bil prisoten v izdelanem Usklajenem predlogu Odloka.

**Postopek**

SD OPPN PL76-2 je izdelalo podjetje ZUM urbanizem, planiranje, projektiranje d.o.o., pod št. naloge 25009. Ministrstvo za okolje in prostor je določilo identifikacijsko številko: 5638.

Občina Kidričevo izvaja SD OPPN PL76-2 po kratkem postopku sprememb in dopolnitev, ki ga predpisuje 125. člen ZUreP-3 na podlagi prvega odstavka 129. člena. Drugi odstavek 125. člena določa uporabo kratkega postopka v primeru odprave očitnih pisnih, računskih in tehničnih napak v besedilnem ali grafičnem delu OPPN, ki so nastale med postopkom in so razvidne iz spisne dokumentacije.

Kot določa tretji odstavek 125. člena se kratek postopek izvede po postopku, ki je v občini predpisan za sprejetje drugih občinskih odlokov, pri čemer občina predlog sprememb in dopolnitev OPPN objavi v prostorskem informacijskem sistemu. Občinski urbanist potrjuje, da so izpolnjeni pogoji za uporabo kratkega postopka sprememb in dopolnitev OPPN v skladu s 125. členom ZUrep-3.

Pripravila:

Ksenija Sagadin,

občinska urbanistka

Anton Leskovar,

župan Občine Kidričevo

Priloge:

* Elaborat št. 25009, ki ga je pripravil ZUM urbanizem, planiranje, projektiranje d.o.o.